Document ID: 31998D0346

ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Μαΐου 1998 για την τροποποίηση της απόφασης 97/569/ΕΚ για την κατάρτιση προσωρινών καταλόγων εγκαταστάσεων τρίτων χωρών από τις οποίες τα κράτη μέλη επιτρέπουν τις εισαγωγές προϊόντων με βάση το κρέας (Κείμενο που παρουσιάζει ενδιαφέρον για τον ΕΟΧ) (98/346/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 95/408/ΕΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για μια μεταβατική περίοδο, προσωρινών πινάκων εγκαταστάσεων των τρίτων χωρών από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προελεύσεως, προϊόντα αλιείας ή ζώντα δίθυρα μαλάκια (1), όπως τροποποιήθηκε τελευταία από την απόφαση 97/34/ΕΚ (2), και ιδίως το άρθρο 2 παράγραφος 4,
Εκτιμώντας:
ότι προσωρινοί κατάλογοι εγκαταστάσεων τρίτων χωρών οι οποίες παράγουν προϊόντα κρέατος έχουν ήδη καταρτιστεί με την απόφαση 97/569/ΕΚ της Επιτροπής (3), όπως τροποποιήθηκε τελευταία από την απόφαση 98/220/ΕΚ (4) 7
ότι η Νέα Ζηλανδία απέστειλε κατάλογο των εγκαταστάσεων που παράγουν προϊόντα κρέατος πουλερικών και για τα οποία οι αρμόδιες αρχές πιστοποιούν ότι η εγκατάσταση πληροί τους όρους των κοινοτικών κανόνων 7
ότι είναι δυνατόν επομένως να καταρτιστεί για τη Νέα Ζηλανδία προσωρινός κατάλογος εγκαταστάσεων που παράγουν προϊόντα κρέατος πουλερικών 7 ότι η απόφαση 97/569/ΕΚ της Επιτροπής θα πρέπει να τροποποιηθεί επομένως αναλόγως 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα Ι της απόφασης 97/569/ΕΚ τροποποιείται ως εξής:
α) μετά τον αριθμό 5 της περιγραφής της εικόνας προστίθεται το ακόλουθο κείμενο:
«PMP = προϊόντα κρέατος πουλερικών
RMP = προϊόντα κρέατος κουνελιών
FMP = προϊόντα κρέατος θηραμάτων που εκτρέφονται σε αγροκτήματα
WMP = προϊόντα κρέατος αγρίων θηραμάτων»
β) το παράρτημα της παρούσας απόφασης προστίθεται στο παράρτημα Ι.
Άρθρο 2
Η παρούσα απόφαση θα αρχίσει να εφαρμόζεται από τις 10 Μαΐου 1998.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 19 Μαΐου 1998.

Labels: 0
3
17
5